છતાં તંત્ર દ્વારા નિયમ સમયમર્યાદામાં કોઈ જવાબ ન મળ્યો એટલે તારીખ ૦૬-૦૨-૨૦૧૮ના રોજ ફરી ગાંધીનગર ગયા અને સ્થાનિક ધારાસભ્ય દિલીપ ઠાકોરને મળ્યા. તેમણે પોતાના લેટરપેડ પર મહેસૂલ મંત્રી કૌશિક પટેલને સંબોધીને એક ભલામણ પત્ર કરી આપ્યો. અરજદારોએ તે રૃબરૃ મળીને મંત્રી કૌશિક પટેલને આપ્યો. જોકે, આપણે ત્યાં મોટા ભાગના મંત્રીઓ આપતા હોય છે તેમ કૌશિક પટેલે પણ આશ્વાસન ખાતર ‘થઈ જશે’ એવું કહ્યું, પણ સ્થિતિમાં કોઈ સુધાર ન આવ્યો.